Nuwe Opvou Karavaan Trap - Forum Topic
535 Total Visitors
488 on CaravanParks.com
Total Views: 82 454 240
Forums / 4. Product & Business / Nuwe Opvou Karavaan Trap
replies: 12 708
views: 3 208 374
28 Sep 2019 @ 13:21:33 pm
Dit is 'n onlangse invoer deur Ironman en by 4x4 Megaworld Kayalami gekoop.
Baie sterk en stewig. Ek vermoed díe kan baie lank hou. Nie van aluminium nie en gladnie swaar nie. Anti gly en glimstroke op vir nagsien.
Dit gaan vele probleme met trappies oplos. Opvoubaar met baie sterk konstruksie.
Weet nie prys nie, het dit as geskenk gekry.
28 Sep 2019 @ 13:29:36 pm
Dit lyk baie mooi Proffie en sterk.
28 Sep 2019 @ 13:37:45 pm
Dit is. Ek is beindruk met die produk se kwaliteit en konstruksie.
Vir 'n keer is hier 'n ordentlike ding in die mark.
28 Sep 2019 @ 13:38:36 pm
28 Sep 2019 @ 14:06:36 pm
Lyk baie dienlik. Met 'n klein wysiging kon hulle dit ook hoogteverstelbaar gemaak het.
28 Sep 2019 @ 15:17:13 pm
Vra die ou by wie jy dit gekry het om vir my te sê wat die prys is dan sal ek vir almal sê.
28 Sep 2019 @ 18:43:02 pm
Ek hou hiervan Proffie. As ek weer by n 4X4 Megaworld kom gaan ek beslis daarvoor kyk.
28 Sep 2019 @ 20:53:36 pm
Was my skoonseun. Ek gaan hom in die gesig vat as ek prys vra.
So, nee, ek gaan nie vir jou kan sê nie!
28 Sep 2019 @ 21:00:11 pm
Hulle het n online winkel.....kan daar loer
29 Sep 2019 @ 11:12:33 am
Die trap kos R 550 direk by Iron man
29 Sep 2019 @ 11:18:47 am
29 Sep 2019 @ 17:12:25 pm
Ek het 'n gawe skoonseun!
30 Sep 2019 @ 06:37:15 am
Want hy "like" jou dogter....
30 Sep 2019 @ 06:43:10 am
Is dit u kinders wat daai kamp kombuise verkoop? ....of is ek nou deurmekaar met iemand anders?
30 Sep 2019 @ 07:00:59 am
Dit is 'n baie netjies trappie daai.
Lyk regtig stewig. Die glim strook en teen gly strook is verseker 'n ekstra plus.
01 Oct 2019 @ 00:09:20 am
Ja, die Bazilbox. Hulle het 'n paar gebou en geskou. Dit het nie verkoop soos verwag nie.
Skoonseun het gou gesien die storie gaan nie werk nie en die produksie gestop, al die masjiene en aluminiumplate verkoop. Sit nog met van die toerusting soos Snappy chef induksiestowe, ketels en potte. Gaan die hele kaboedel op veiling verkoop, soortgelyk aan 'Container wars' program.
Het die hele besigheid gestop einde November 2018, voor hulle te veel verloor. Was effe duur ervaring gewees.
Ander besigheid begin wat nou al 3 'takke' het.
01 Oct 2019 @ 05:58:33 am
Ai....darem bly dit gaan goed met hul nuwe besigheid. Ja, mark is soms moeilik voorspelbaar....soms dink mens iets is n treffer, dan is belangstelling heelwat minder as verwag en ander kere weer anders om...dink dis net n ekstra en dan is dit skielik hoog in aanvraag. Ek sê altyd mens gaan nooit weet nie, tot mens dit self probeer het nie. Ek het altyd gedink ek sal n goeie inkomste maak uit n gadget winkel. Jare daaroor gedroom en gedink dit gaan groot sukses wees. Ek het toe paar jaar terug winkel begin, my vrou laat bedank by die werk om winkel te beman. Verkope het nooit werklik vlam gevat nie....meeste van die maande nie oorhoofse kostes gedek nie. Vrye tyd was ook daarmee heen.....moes naweke en Desembers werk, want dis die tye wat die winkel gedra het. Was op die ou einde n groot verligting toe huurkontrak verstryk het.....gevoel of ek uit tronk vrygelaat was! Maar was nooit spyt ons het dit probeer nie.....ek het my droom probeer, maar was nie lewensvatbaar nie en om n winkel te besit is nie so rooskleurige lewe nie. Die enigste besige tyd wat die winkel ervaar het was toe ons n "closing down sale" gehad het....was n malhuis
Ek het n paar jaar terug ook van daai aluminium tafels gemaak wat mens aan die kant van karavaan haak....ook intussen gestop en sit nog steeds met heelwat materiaal...plate, tubing, aussies, connect-it brackets ensovoorts....darem geen duur masjienerie gehad nie.
Hulle moet eintlik daai Snappy chef produkte probeer privaat verkoop op kamp fb blaaie.....hulle behoort beter geld te kry en behoort vinnig te verkoop aangesien dit n baie gesogte produk is.
01 Oct 2019 @ 13:48:51 pm
Ek dink die groot ding van eie besigheid is jou eie tyd wat daarmee heen is. Eers as dit gevestig is met bestuurders en dies meer kan jy effe tyd vir jouself vat.
Maar net effe tyd. Want 'n bestuurder betuur nie 'n plek soos wat dit sy eie is nie. Daai "commitment" is nie daar nie.
Ek het my eie karavaan trap gemaak uit aluminium sq-tubing en "connect-it" fittings. Wou als toe maak met checkered plate en gebruik vir 'n plek waar die tent penne toue en hammer gestoor word.
Dubbel doel en altyd byderhand.
01 Oct 2019 @ 14:48:03 pm
Nice idee om trap n stoorhouer te maak
01 Oct 2019 @ 19:06:16 pm
Ek se nog heeltyd die trap moet n toolbox ook wees. Handig om insulation tape, hammer, tang, torch, etc in te sit.
01 Oct 2019 @ 21:02:08 pm
Dis n heel spiekeriese trap!
01 Oct 2019 @ 22:04:20 pm
Hierdie idee maak die meeste sin.
My toolbox is onder my agtersitplek van my sleepvoertuig en die stel moersleutels onder die bak se vloer (lekker wegsteekplek). Moet altyd gaan uithaal en bêre.
As dit deel van die trappie is met basiese gereedskap, is dit heeltyd byderhand.
As my motor gelaai is en iets loop skeef wat gereedskap gebruik vereis, dan moet ek eers die Landy aflaai om by als te kom. Ook met pap wiel.
Gelukkig nog net 1 maal nodig gewees die laaste 10 jaar van Discovery ry.
02 Oct 2019 @ 11:23:10 am
Ek hou nogal van die trap wat mens onder die deur uitskuif of "inprop" onder die deur. Is altyd basies dieselfde afstand vanaf volgende trap van karavaan.. Maar ja elkeen het sy idee en begeertes